નુડલ્સ અલગ અલગ દેશોમાં અલગ અલગ નામે અને અલગ અલગ સ્વાદ જોવા મળે છે. વિશ્વમાં ભારત, ચીન, નેપાળ, જાપાન જર્મન, શ્રીલંકા, કોરિયા, અમેરિકા જેવા દેશોમાં નુડલ્સનું મોટું માર્કેટ છે. નુડલ્સ ઘઉં, ચોખા, બાજરો કે અન્ય પ્રકારનાં લોટથી સૂકાયેલ પાતળાં અને લાંબા રેસાઓ હોય છે; જે ઉકળતા પાણી કે તેલમાં નાખીને પકવવામાં આવે છે. જયારે નુડલ્સ સૂકાયેલાં હોય છે ત્યારે તે મોટેભાગે લાકડી જેવાં સખ્ત હોય છે પરંતુ તેને ઉકાળતાં જ તે મુલાયમ થઈ જાય છે અને ખાવા યોગ્ય બની જાય છે.